**CONTRACT DE SPONSORIZARE**

Prezentul contract de sponsorizare (în continuare „Contractul”) a fost încheiat pe data de **......................**  (în continuare „Data Semnării”) între:

**...............................** cu sediul în ....................... nr.................., ........................., ...................., CIF RO..............., nr.reg.com ........................, cont IBAN ............................ deschis la ............................... , reprezentată legal prin ..................................., în calitate de **SPONSOR**, (în continuare “Sponsorul”);

Şi

**Fundatia „Centrul Cultural Artsociety,** persoană juridică non-profit, cu sediul în Bucuresti, Str. C.A. Rosetti, Nr. 5, sector 1, infiintata la Judecatoria Sector 2 Bucuresti, pronuntata in Dos. Nr. 6 din 10.06.2010, având codul de înregistrare fiscala (CIF) RO27241795, cont bancar nr. (IBAN) RO92RNCB0285163619000001 deschis la BCR, reprezentată prin d-na Alexandra Marin,, în calitate dedirector general, in calitate de BENEFICIAR, (în continuare “Beneficiarul”);

Sponsorul şi Beneficiarul fiind denumiţi în continuare, atunci când este cazul, în mod individual „Partea” şi colectiv „Părţile”,

Întrucât,

Beneficiarul este o persoană juridică fără scop lucrativ, a cărei activitate este orientată spre apropierea publicului de arta românească. În acest sens, ArtSociety sustine si promoveaza arta romaneasca de patrimoniu, moderna si contemporana prin organizarea de evenimente culturale, precum Pavilionului de Artă București – Art Safari

Beneficiarul este interesat să obţină fonduri suplimentare pentru desfăşurarea activităţii sale;

Sponsorul este de acord să pună la dispoziţia Beneficiarului anumite resurse financiare, în condiţiile stipulate în Contract;

A fost încheiat prezentul Contract, în conformitate cu termenii şi condiţiile stipulate în cele de mai jos.

Art. 1. Obiectul Contractului

* 1. Obiectul Contractului îl constituie sponsorizarea Beneficiarului în vederea îndeplinirii scopului şi obiectivelor acestuia, astfel cum sunt acestea stipulate în actul constitutiv al Beneficiarului respectiv pentru organizarea Pavilionului de Artă București – Art Safari

Art. 2. Valoarea Contractului

2.1. Sponsorul va pune la dispoziţia Beneficiarului suma de **.......................**, în scopul realizării activităţilor sponsorizate.

2.2. Suma menţionată la art. 2.1 de mai sus va fi achitata prin virament bancar cel târziu pana la data de ......................., in RON la cursul BNR valabi la data efectuarii platii , în contul bancar nr. (IBAN) RO92RNCB0285163619000001 deschis la BCR.

Art. 3. Drepturile şi obligaţiile Sponsorului

3.1. Sponsorul are dreptul de a cere Beneficiarului ca acesta din urmă să aducă la cunoştinţa publicului sponsorizarea, prin promovarea numelui, a mărcii sau a imaginii Sponsorului.

3.2. În aplicarea Art. 3.1 de mai sus, Sponsorul va pune în timp util la dispoziţia Beneficiarului, dacă este cazul, materialele publicitare necesare pentru realizarea promovării Sponsorului de către Beneficiar.

3.3. Sponsorul se obligă să pună la dispoziţia Beneficiarului sumele menţionate la art. 2.1 în condiţiile prevăzute de art. 2.2 din Contract.

3.4. Sponsorul se obligă să nu urmărească direcţionarea - în mod direct sau indirect - a activităţii Beneficiarului.

Art. 4. Drepturile şi obligaţiile Beneficiarului

4.1. Beneficiarul are dreptul de a beneficia de suma menţionată la art. 2.1 din Contract, la termenul contractualstipulat, în vederea finanţării activităţilor sponsorizate.

4.2. Beneficiarul are obligaţia de a utiliza mijloacele financiare puse la dispoziţia sa exclusiv pentru scopul stipulat în Contract.

4.3. Beneficiarul este obligat să prezinte documente justificative cu privire la utilizarea sumei ce formează obiectul sponsorizării, în măsura în care acest lucru este posibil.

4.4. Beneficiarul are obligaţia de a transmite Sponsorului, la cererea acestuia, o informare periodică având ca obiect activitatea desfăşurată şi modul de utilizare a sumei puse la dispoziţia sa.

4.5. Beneficiarul este obligat să aducă la cunoştinţa publicului sponsorizarea prin promovarea numelui, mărcii şi imaginii Sponsorului, în condiţiile stipulate în Contract.

4.6. Niciuna dintre Părţi nu va promova sponsorizarea într-un mod care să lezeze, direct sau indirect, activitatea sponsorizată, bunele moravuri sau ordinea şi liniştea publică.

4.7. Niciuna dintre Părţi nu va putea efectua, în cadrul activităţii de sponsorizare, reclamă sau publicitate comercială anterioară, concomitentă sau ulterioară în favoarea lor sau a altor persoane.

Art. 5. Durata Contractului

5.1. Prezentul Contract este în vigoare de la Data Semnării până la indeplinirea obligatiilor partilor prevazute in prezentul contract.

Art. 6. Declaraţiile şi garanţiile Părţilor

6.1. Fiecare dintre Părţi declară şi garantează celeilalte Părţi următoarele:

1. are capacitatea şi autoritatea deplină de a încheia şi executa prezentul Contract, deţinând toate autorizaţiile necesare în acest sens;
2. persoana care semnează Contractul în numele şi pe seama sa este împuternicită în mod valabil să acţioneze astfel, Contractul fiind legal semnat şi încheiat;
3. semnarea şi executarea Contractului (a) nu încalcă prevederile actului său constitutiv şi nicio prevedere legală, ordin sau regulament care îi sunt aplicabile; (b) nu determină nicio încălcare a niciunei hotărâri judecătoreşti, a niciunui decret sau ordin emis împotriva sa sau în legătură cu aceasta de către orice autoritate competentă.

6.2. Beneficiarul declară că necesită sprijin în domeniul menţionat în Contract şi acceptă prezenta sponsorizare din partea Sponsorului.

6.3. Sponsorul declară şi garantează că fondurile care fac obiectul prezentei sponsorizări nu provin din surse care, potrivit legii, nu ar putea fi destinate sponsorizării (inclusiv, fără a se limita la, surse obţinute de la buget).

**Art. 7. PRELUCRAREA DATELOR CU CARACTER PERSONAL**

7.1. Partile se obliga sa prelucreze datele cu caracter personal obtinute in virtutea executarii prezentului contract cu respectarea principiilor prevazute de legislatia in materie de protectia datelor (principiul legalitatii, echitatii, transparentei, exactitatii, responsabilitatii, limitarii legate de scop si de stocare). In sensul dispozitiilor prezentului contract, datele care fac obiectul prelucrarii se pot referi la: nume, prenume, functie, semnatura, adresa de e-mail, numar de telefon, fax.

7.2. Pentru prelucrarea datelor obtinute in virtutea executarii prezentului contract, partile vor actiona in calitate de operatori independenti, fiecare parte stabilind scopurile si mijloacele prelucrarii.

7.3. Fiecare dintre parti se obliga sa implementeze masuri rezonabile de siguranta fizica, tehnica si administrativa astfel incat sa preintampine incidente ca: pierderea, folosirea inadecvata, accesul neautorizat, dezvaluirea, alterarea sau distrugerea datelor cu caracter personal. In eventualitatea unui incident privind protectia datelor, fiecare dintre parti trebuie sa notifice celeilalte acest lucru in termen de 24 de ore de la luarea la cunostinta despre incident precum si masurile dispuse pentru remedierea situatiei.

7.4. Partile se obliga sa pastreze confidentialitatea datelor cu caracter personal. Acestea se vor asigura ca datele cu caracter personal sunt prelucrate numai de catre persoane autorizate in acest sens si care au o obligatie contractuala adecvata de asigurare a confidentialitatii datelor cu caracter personal ale persoanelor vizate ale celeilalte parti.

7.5. Partile vor informa in prealabil persoanele vizate mandatate sa semneze contractul in numele si pe seama lor cu privire la dezvaluirea datelor cu caracter personal ale acestora catre cealalta parte si vor indeplini orice formalitati si obligatii care le sunt aplicabile in calitate de operator de date cu caracter personal.

Art. 8. Dispoziţii finale

8.1. Evenimentele considerate a fi de forţă majoră exonerează de răspundere Partea care le invocă şi sting obligaţiile imposibil de executat.

8.2. Niciuna dintre Părţi nu va putea ceda drepturile sau transmite obligaţiile dobândite prin încheierea Contractului şi nici nu va putea ceda Contractul în sine fără acordul prealabil, în scris, al celeilalte Părţi.

8.3. Prezentul Contract stabileşte întreaga înţelegere dintre Părţi cu privire la obiectul acestuia şi anulează orice alte contracte şi înţelegeri între Părţi cu privire la aceste aspecte.

8.4. Orice amendament la prezentul Contract va produce efecte numai dacă este efectuat cu acordul scris al Părţilor, prin act adiţional la prezentul Contract.

8.5. Renunţarea de către oricare dintre Părţi la oricare dintre drepturile sale în temeiul prezentului Contract sau pasivitatea acestora în legătură cu orice încălcare a Contractului nu va reprezenta o renunţare a respectivei Părţi la celelalte drepturi decurgând din prezentul Contract.

8.6. În cazul în care orice prevedere a prezentului Contract este, din orice motiv, considerată nevalabilă, ilegală sau inaplicabilă sub orice aspect, respectiva nevalabilitate, ilegalitate sau inaplicabilitate nu va afecta nicio altă prevedere a prezentului Contract şi se va considera că prezentul Contract nu a conţinut niciodată respectiva prevedere nevalabilă, ilegală sau inaplicabilă.

8.7. Părţile la prezentul Contract declară şi garantează că orice clauză a prezentului Contract este rezultatul negocierilor dintre Părţi şi că niciuna dintre clauzele acestuia nu va fi considerată ca fiind o clauză standard în înţelesul Codului Civil Român. Părţile declară şi garantează în continuare că înţeleg pe deplin şi sunt de acord cu oricare dintre clauzele prezentului Contract.

Redactat şi semnat la Bucureşti, astăzi, 14.11.2023, în două exemplare originale în limba română, câte unul pentru fiecare Parte, ambele Părţi declarând că se află în posesia unui exemplar.

**SPONSOR BENEFICIAR**

**.................................. Fundatia „Centrul Cultural Artsociety,**

**Administrator, Director general,**

.................................. Alexandra Marin

